พนง.กราฟิก “ช่อง 3” ป่วยโควิด-19 สั่งปิดตึก “มาลีนนท์” ทำความสะอาด-ฆ่าเชื้อ
พนง.กราฟิก “ช่อง 3” ป่วยโควิด-19 สั่งปิดตึก “มาลีนนท์” ทำความสะอาด-ฆ่าเชื้อ
8 ม.ค. 2564

ผู้สื่อข่าวรายงานว่า รายการเรื่องเล่าเช้านี้ ของทางสถานีโทรทัศน์ไทยทีวีสีช่อง 3 เปิดเผยว่า ทางรายการจำเป็นต้องมาจัดรายการที่ลานจอดรถ บริเวณข้างอาคารมาลีนนท์ 2 เนื่องจากมีพนักงานกราฟิกของช่อง 3 ติดเชื้อโควิด 19 และมีความจำเป็นที่จะต้องปิดตึกมาลีนนท์ เพื่อทำความสะอาดและฆ่าเชื้อ
ทั้งนี้ พนักงานคนดังกล่าวทำงานที่ห้องกราฟิกชั้น 6 แต่เดินไปมาระหว่างชั้น 5 และ 6 เท่านั้น และทางตึกมีทำความสะอาดกันตั้งแต่เวลา 22.00 น. ของวันที่ 7 มกราคมที่ผ่านมา มีการปิดตึกห้ามคนเข้าออกเด็ดขาด และคนที่ทำงานระหว่างชั้น 5 และ 6 จึงถือเป็นผู้เสี่ยงสูง และทางช่อง 3 จะทำการตรวจหาเชื้อทุกคน ส่วนคนอื่นที่มีความเสี่ยงต่ำ จะเป็นผู้สังเกตอาการ